**Ügyiratszám: ZGR/88-25/2021.**

**FELHÍVÁS**

**Zalaszentgrót Város Önkormányzata tájékoztatja a Tisztelt Lakosságot, a város vallási közösségeit, civil és gazdálkodó szervezeteit, egyesületeit és szakmai érdekképviseleteket, hogy a** Polgármester 154/2020. (XII. 17.) számú képviselő-testületi határozat értelmében a településrendezési eszközök - ezen belül a helyi építési szabályzat és szabályozási terv, településszerkezeti terv felülvizsgálata kapcsán a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI.8.) Korm. rendelet 42. §-a, valamint a 29/A §-a alapján partnerségi véleményezésre kerül sor a **helyi építési szabályzatról szóló 24/2014. (IX. 12.) önkormányzati rendeletnek az EUROVELO 14 kerékpárút kialakítása miatt szükséges módosítása.**

Az EUROVELO 14 számú kerékpárút nyomvonalának meghatározása okán szükséges módosítások megtekinthetőek a [www.zalaszentgrot.hu](http://www.zalaszentgrot.hu) honalapon, illetve Zalaszentgróti Közös Önkormányzati Hivatalban.

A tervmódosítással kapcsolatosan a veszélyhelyzet ideje alatt egyes településfejlesztési, településrendezési és településkép-védelmi szabályok eltérő alkalmazásáról szóló 546/2020. (XII. 2.) Korm. rendelet alapján az írásos észrevételeiket 2021. december 11-ig, a Zalaszentgróti Közös Önkormányzati Hivatalnak címezve tehetik meg a 8790 Zalaszentgrót Dózsa György u.1. levélcímére, illetve a jegyzo@zalaszentgrot.hu elektronikus levélcímére történő megküldéssel.

A tervezett felülvizsgálattal kapcsolatban további információ a Zalaszentgróti Közös Önkormányzati Hivatalban kérhető.

Baracskai József polgármester